પાલનપુર, ડીસા, થરાદ, દિયોદર, શિહોરી, ભાભર અને ધાનેરા સહિત બનાસકાંઠા જિલ્લામાં વરસાદ ખેંચાતા ડેમમાં પાણીનું લેવલ ઘટતાં આગામી ઉનાળાની સિઝનમાં પીવાના પાણીની મુશ્કેલી વધે તેમ હતી તો બીજી તરફ ખેડુતોએ ચોમાસાની આશાએ વાવેતર કરી નાખ્યુ હતુ અને કાગડોળે આકાશમાં વરસાદ ની રાહ જોતા બેઠા હતાં પરંતુ મેઘો જાણે રીસણે બેઠો હોય તેમ વરસવાનુ નામ ન લેતાં વાવેતર માટે ઉધાર લાવેલા બિયારણ અને દવાઓના પૈસા ક્યાંથી ચુકવાશે ચિતામાં રાત્રે ઉંઘ પણ ન આવે તેવી સ્થિતિમાંથી પસાર થઈ રહેલા ખેડુતોની ચિંતાનો વ્યાપ દિવસે ને દિવસે વધી રહ્યો હતો પરંતુ કુદરતે ખેડુતની પ્રાર્થના સાંભળી લીધી હોય તેમ ગત મધરાત થી મેઘાએ બનાસકાઠાની ધરતી પર અવતરણ કર્યુ અને સાર્વત્રિક મેઘ મહેર કરી અને ખેડુતોની ચિંતા હળવી કરી.